Stor fyringsrunde på vej Aalborg Portlands Cementfabrik varsler en større fyringsrunde. Konkurrencemæssigt og markedsmæssigt er der sket en drastisk ændring af vilkårene for fabrikken. Strengt nødvendige Anders Thorup, direktør med ansvar for HR og kommunikation fortæller, at situationen er meget alvorlig, og de kommende fyringer er strengt nødvendige: - Budgetterne for 2009 kommer nok ikke til at holde, priser og efterspørgsel er under hårdt pres. Produktionen kan muligvis nå ned på omkring 60% i forhold til 2007, hvor vi kørte med fuld kapacitet. Timelønnede og funktionærer Der er endnu ikke sat tal på, hvor mange der fyres. Men der vil være tale om afskedigelser af et væsenligt omfang. Både timelønnede og funktionærer vil blive ramt. De fleste afskedigelser vil ske på Rørdalsvej. - Vi informerer samarbejdsudvalget og tillidsrepræsentanterne, før vi udtaler os offentligt om omfanget af afskedigelserne, siger Anders Thorup. Han vurderer at den information muligivis sker allerede i denne uge. 590 ansatte Aalborg Portlands Cementfabrik har i dag 590 ansatte. I maj måned 2008 blev 50 mand fyret.

Referat:
Aalborg Portlands Cementfabrik varsler en større fyringsrunde - afskedigelser af et væsentligt omfang. Der er sket en drastisk ændring i efterspørgslen, og produktionen ender måske ned på 60% i forhold til 2007.